
РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-00887/2013-04
26.09.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је

О Д Л У К У

о акредитацији студијског програма
Утврђује се да Универзитет у Новом Саду - Филозофски факултет са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT Нови Сад, ПИБ: DOCVARIABLE PIB \* MERGEFORMAT 100237441, Матични број: 08067074,  испуњава прописане стандарде за акредитацију студијског програма  Мастер академске студије  Компаративна књижевност са теоријом књижевности у оквиру поља друштвено-хуманистичких наука и то за упис 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Универзитет у Новом Саду - Филозофски факултет              са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT Нови Сад, је дана 26.4.2013. године поднела захтев за акредитацију студијског програма  МАС 1  Компаративна књижевност са теоријом књижевности у оквиру поља друштвено-хуманистичких наука под бројем                              612-00-00887/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Новом Саду - Филозофски факултет и предлог одлуке, достављени су Комисији за акредитацију и проверу квалитета.
У процесу акредитације подкомисија за поље уметност је установила да студијски програм Мастер академске студије Компаративна књижевност са теоријом књижевности делимично задовољава стандарде квалитета,  па је, на њен предлог, 23.05.2014..године Комисија за акредитацију и проверу квалитета Филозофском факултету упутила Упозорење о отклањању недостатака. 
После достављања документације о отклањању уочених недостатака из Акта упозорења, Комисија за акредитацију и проверу квалитета је установила да је Универзитет у Новом Саду - Филозофски факултет отклонио недостатке из Акта упозорења и да испуњава прописане стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Студијски програм припада пољу друштвено-хуманистичких наука у области филолошких наука што је у складу са законом и листом области коју је утврдио  Национални савет за високо образовање. Назив дипломе  Мастер  професор филолог,  а у додатку дипломи се додаје - компаратиста,  је у складу са листом звања коју је утврдио НСВО, а дужина студија од 1 године (2 семестра)  и број од 60 ЕСПБ након завршених студија су у складу са законом. Студијски програм се изводи на српском језику. Планирани број студената који се уписују је 20. Програм је прихваћен од стране Наставно-научно веће Филозофског факултета  08.02.2013. године  и Сената Универзитета у Новом Саду 28.03.2013. године. Подаци о студијском програму налазе се на сајту установе www.ff.uns.ac.rs.  
Студијски програм садржи све  законом  предвиђене елементе: назив и циљеве студијског програма, врсту студија и исход процеса учења, стручни, односно академски назив, услове за упис на студијски програм, листу обавезних и изборних студијских подручја, начин извођења студија и потребно време, бодовну вредност сваког предмета исказану у ЕСПБ, предуслове за упис појединих предмета. Услов за упис на студијски програм су завршене основне студије Компаративне књижевности са теоријом књижевности, као и остале сродне студије на Филозофском факултету у Новом Саду и другим образовним установама у Србији.
           Студијски програм обезбеђује стицање компетенција за јасна и препознатљива занимања. Сврха је ваљано формулисана у складу са основним циљевима и задацима установе.
           Циљеви су јасно формулисани, у складу су са задацима установе и укључују стицање компетенција и вештина. 
 Компетенције дипломираних студената су у јасној вези са циљевима студијског програма. Добро су издвојене и детаљно образложене  бројне компетенције   које студент стиче савадавањем овога програма. У Прилогу 4.1 дат је  Додатак дипломи.
          Структура Курикулума обухвата распоред предмета по семестрима, фонд часова и број ЕСПБ.  Студенти стичу 60 ЕСПБ, од којих 12 путем савлађивања предвиђеног градива  два обавезна предмета, 18 полажући изборне предмете, 10 ЕСПБ стиче се Студијским истраживачким радом, а 20 писањем и одбраном Мастер рада. Изборни предмети носе 30 % ЕСПБ – у складу са стандардима. У спецификацијама предмета  наведени су сви неопходни подаци: годинa и семестaр студија, статус и тип предмета, фонд часова и број ЕСПБ, име наставника, циљ, очекивани исход  и садржај предмета, предуслови за упис и похађање предмета, методе извођења наставе, препоручена литература и начин провере знања и оцењивања. Просечан број часова активне наставе је 20,25 часова недељно. Наставници са пуним радним временом држе  100  % часова. У Прилогу 5.3 дата је Одлука Сената Универзитета у Новом Саду од 29.03.2013. године о доношењу измена и допуна студијских програма на Филозофском факултета у Новом Саду, усвојеним на седници Наставно-научног већа Филозофског факултета од 08.02.2013. године. 
Студијски програм мастер академских студија Компаративна књижевност са теоријом књижевности  целовит је и усклађен  је са стањем савремене науке и светским токовима у области националних филологија. Програм  је  усаглашен са другим програмима који се реализују на Филзофском факултету у Новом Саду. Програм је усаглашен са програмима мастер студија компаративне књижевности на следећим европским универзитетима:1. Универзитет у Инзбруку, Аустрија; 2. Универзитет у Љубљани, Словенија; 3. Универзитет "Лудвиг Максимилијан" у Минхену, Немачка; 4. Универзитет "Сорбона" у Паризу, Француска.

Програмом је планиран упис 20 студената, што је у складу са расположивим могућностима Филозофског факултета у Новом Саду. Студенти се на студијски програм уписују након завршених основних академских студија Компаративне књижевност са теоријом књижевности, као и осталих сродних студијских група на Филозофском факултету у Новом Саду и других образовних установа у Србији у складу са законом.  

Студент полагањем испита стиче одређени број ЕСП бодова, који је за сваки појединачан предмет у складу с оптерећењем студента и изведен према јединственој методологији. У оквиру сваког предмета јасно су назначене предиспитне и испитне обавезе.

          Наставу на програму одржава 10 наставника са пуним радним временом, као и  1  сарадник са пуним радним временом. За све наставнике и сараднике са пуним радним временом приложене су копије радних књижица. Ниједан наставник нема више од 12 часова недељно на свим високошколским установама у Србији. Квалификације и референце наставника у складу су са њиховим звањима и одговарају њиховим задужењима у настави. За све научне и теоријско-методолошке предмете ангажовани су наставници са докторатом – укупно 10  доктора наука који су навели своје научне и стручне радове. Величина група за предавања и вежбе у складу је са захтевима стандарда за ДХ поље.

  Филозофки факултет Универзитета у Новом Саду располаже простором од 16.291,82 м2, у који су укључени амфитеатри, слушаонице, учионице, вежбаонице, компјутерски кабинети, лабораторије, радионице, библиотеке са читаониоцама, сале.  Укупан број студената на факултету је 5.479. У просеку на једног студента долази 2, 97 м2 бруто простора, што задовољава стандард. Установа обезбеђује адекватан и добро одржаван простор за извођење наставе и обављање  вежби. Обезбеђен је  радни простору за наставнике и сараднике. Постоји техничка опрема задовољавајућа за дати програм. Простор библиотеке и читаонице је довољан за извођење датог студијског програма. Приложена листа библиотечких јединица релевантних за студијски програм, показује да библиотека факултета поседује сву релевантну а предвиђену уџбеничку литературу у довољном броју за несметано извођење програма. Студентима су на располагању рачунари с приступом интернету. 
 Постоји план за самовредновање и постоје резултати самовредновања на основу којих се предузимају мере за унапређење квалитета. Евалуација се врши два пута годишње. Подаци о раду Комисије за обезбеђење квалитета као и резултати евалуације доступни су јавности на сајту Факултета. На листи чланова Савета за  акредитацију и обезбеђење квалитета заступљени су и студенти.
Имајући у виду да је  високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

УВЕРЕЊЕ
О АКРЕДИТАЦИЈИ студијског програма
 Универзитет у Новом Саду - Филозофски факултет са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT Нови Сад, ПИБ: DOCVARIABLE PIB \* MERGEFORMAT 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  Мастер академске студије - Компаративна књижевност са теоријом књижевности у оквиру поља друштвено-хуманистичких наука и то за упис 20 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

